Unionin yleisen tuomioistuimen tuomio (kuudes jaosto) 3.5.2018 – J-M.-E.V. e hijos vastaan EUIPO – Masi (MASSI)

(asia T-2/17)

(EU-tavaramerkki – Mitättömyysmenettely – Hakemus sanamerkin MASSI rekisteröimiseksi EU-tavaramerkiksi – Aikaisempi kansallinen sanamerkki MASI – Asetuksen (EY) N:o 207/2009 56 artiklan 3 kohta (josta on tullut asetuksen (EU) 2017/1001 63 artiklan 3 kohta) – Oikeusvoima – Asetuksen N:o 207/2009 53 artiklan 1 kohdan a alakohta ja 8 artiklan 2 kohdan c alakohta (joista on tullut asetuksen 2017/1001 60 artiklan 1 kohdan a alakohta ja 8 artiklan 2 kohdan c alakohta) – Tavaramerkki, joka on yleisesti tunnettu Pariisin yleissopimuksen 6 bis artiklassa tarkoitetussa merkityksessä)

1. EU-tavaramerkki–Luopuminen, menettäminen ja mitättömyys–Mitättömyysvaatimus–Tutkittavaksi ottaminen–Edellytykset (Neuvoston asetuksen N:o 207/2009 56 artiklan 3 kohta) (ks. 24 kohta)

2. EU-tavaramerkki–EU-tavaramerkin määritelmä ja hankkiminen–Suhteelliset hylkäysperusteet–Väite, jonka on tehnyt sellaisen aikaisemman, jäsenvaltiossa yleisesti tunnetun tavaramerkin haltija, joka on sama tai samankaltainen kuin haettu tavaramerkki–Edellytykset (Neuvoston asetuksen N:o 207/2009 8 artiklan 2 kohdan c alakohta ja 53 artiklan 1 kohdan a alakohta) (ks. 40 ja 75 kohta)

3. EU-tavaramerkki–EU-tavaramerkin määritelmä ja hankkiminen–Suhteelliset hylkäysperusteet–Väite, jonka on tehnyt sellaisen aikaisemman, jäsenvaltiossa yleisesti tunnetun tavaramerkin haltija, joka on sama tai samankaltainen kuin haettu tavaramerkki–Sekaannusvaara haetun tavaramerkin ja aikaisemman tavaramerkin välillä–Sanamerkit MASSI ja MASI (Neuvoston asetuksen N:o 207/2009 8 artiklan 2 kohdan c alakohta) (ks. 43, 76 ja 77 kohta)

4. EU-tavaramerkki–EU-tavaramerkin määritelmä ja hankkiminen–Suhteelliset hylkäysperusteet–Väite, jonka on tehnyt sellaisen aikaisemman, laajalti tunnetun tavaramerkin haltija, joka on sama tai samankaltainen kuin haettu tavaramerkki–Aikaisemman laajalti tunnetun tavaramerkin tuottaman suojan ulottaminen tavaroihin tai palveluihin, jotka eivät ole samankaltaisia–Edellytykset–Tavaramerkin maine jäsenvaltiossa tai unionissa–Käsite–Arviointiperusteet (Neuvoston asetuksen N:o 207/2009 8 artiklan 5 kohta) (ks. 53 ja 54 kohta)

5. EU-tavaramerkki–Muutoksenhakumenettely–Kanne unionin tuomioistuimissa–Unionin yleisen tuomioistuimen toimivalta–Valituslautakuntien tekemien päätösten laillisuusvalvonta–Sellaisten oikeudellisten seikkojen ja tosiseikkojen, joita ei ole esitetty aikaisemmin viraston elimille, huomioon ottaminen unionin yleisessä tuomioistuimessa, jää sen ulkopuolelle (Neuvoston asetuksen N:o 207/2009 65 artikla) (ks. 81 kohta)

6. EU-tavaramerkki–Muutoksenhakumenettely–Kanne unionin tuomioistuimissa–Unionin yleisen tuomioistuimen mahdollisuus muuttaa riidanalaista päätöstä–Rajat (Neuvoston asetuksen N:o 207/2009 65 artikla) (ks. 82 kohta)

Aihe

Kanne EUIPO:n ensimmäisen valituslautakunnan 4.10.2016 antamasta päätöksestä (asia R 793/2015-1), joka koskee osapuolten Alberto Masi ja J-M.-E.V. e hijos välistä mitättömyysmenettelyä

Ratkaisu

1) Euroopan unionin teollisoikeuksien viraston (EUIPO) ensimmäisen valituslautakunnan 4.10.2016 tekemä päätös (asia R 793/2015-1) kumotaan.

2) EUIPO vastaa omista oikeudenkäyntikuluistaan, ja se velvoitetaan korvaamaan J.M.-E.V. e hijos, SRL:n oikeudenkäyntikulut.